EkBass/fiwiki-20250220-pages-articles huggingface dataset:
Zóminthos

Zóminthos () on minolaisaikaisen asutuksen arkeologinen kohde Kreetan saarella Kreikassa. Se sijaitsee saaren keskiosissa Anógeian kunnassa, linnuntietä noin viisi kilometriä Anógeian kaupungista etelään. Paikan minolaisaikaista nimeä ei tunneta, joskin nykyinen nimi on alkuperältään esikreikkalainen eli kreikkalaisten tuloa edeltävä. == Historia == Zóminthos sijaitsee Ídavuoren rinteellä 1 187 metrin korkeudessa ja se on korkeimmalla sijaitseva tunnettu minolainen asutus. Se sijaitsi Knossoksesta Ídavuoren luolalle johtavan reitin varressa. Keskusrakennuksen ympärille muodostunut asutus syntyi MM IB -kaudella noin 1900-luvulla eaa. ja sen kukoistuskautta oli 1600-luku eaa. LM I -kaudella. On ehdotettu, että asutus olisi ollut käytössä vain kesäisin, koska olosuhteet vuoristossa ovat talvella ankarammat kuin rannikolla. Keskusrakennus tuhoutui todennäköisesti maanjäristyksessä ja tulipalossa vielä LM I -kauden (noin 1600–1425 eaa.) aikana, mutta paikka säilyi asuttuna myös tämän jälkeen antiikin ajalle saakka. Mykeneläisellä ajalla asutus oli noin 100 metriä pohjoisempana. Vielä roomalaisella ajalla paikalla on ollut jonkinlainen varuskunta. Asutus löydettiin vuonna 1982 samalla, kun Giánnis Sakellarákis tutki Ídavuoren luolaa. Ateenan arkeologisen seuran suorittamat arkeologiset kaivaukset paikalla alkoivat hänen johdollaan vuosina 1983–1990, ja niitä on jatkettu vuodesta 2004. Sakellarákis johti kaivauksia kuolemaansa vuonna 2010 saakka. Hän piti paikkaa tärkeimpänä kaivauksenaan, koska se on säilynyt poikkeuksellisella tavalla. Kaivauksia ovat suorittaneet kreikkalaiset yhdessä Heidelbergin yliopiston kanssa. == Rakennukset ja löydökset == Asutuksen keskus on uudelta palatsikaudelta peräisin oleva rakennus, jonka koko on noin 54 x 37 metriä ja pinta-ala noin 1 600 neliömetriä. Rakennus on ollut ainakin kaksikerroksinen ja siinä on ollut yli 50 huonetta. Näin se on suurin toistaiseksi tunnettu minolainen maalaistalo. Se on todennäköisesti ollut alueen hallinnollinen, uskonnollinen, kaupallinen ja käsityöläisyyden keskus. Rakennus on säilynyt suhteellisen hyvin, ja siitä on pystyssä jopa 2,2 metriä korkeita seiniä. Arkkitehtuuriltaan se muistuttaa jossain määrin minolaisia palatseja, muun muassa siksi, että se on rakennettu samalla tavalla pohjois-eteläsuunnassa. Arkkitehtuuri on kuitenkin sovitettu vuoristo-olosuhteisiin. Koko asutuksen pinta-ala on noin 3 000 neliömetriä. Lisäksi asutukseen on kuulunut hautausmaa. Rakennuksista on tunnistettu seinämaalausten jäänteitä. Esinelöytöihin kuuluu muun muassa maalattua keramiikkaa, pronssifiguriineja, koruja sekä kivikristallista tehtyjä rituaaliesineitä. == Lähteet == == Aiheesta muualla == Luokka:Anógeia Luokka:Minolaiset kohteet Kreetalla
Uraanilasi

Uraanilasi on lasia, johon on valmistusvaiheessa seostettu alkuaine uraania, yleensä oksidin diuranaattimuodossa. Uraanin määrä vaihtelee hivenmääristä noin kahteen prosenttiin lasiesineen painosta; tosin joskus 1900-luvun alussa on valmistettu lasiesineitä, joissa uraania on jopa 25 prosenttia. Uraanilasin väri vaihtelee keltaisesta vihreään, riippuen käytettyjen uraanisuolojen määrästä ja hapetusluvusta. Uraanilasi fluoresoi ultraviolettivalossa.Vaseline and Uranium Glass (ca. 1930s) Viitattu 1.2.2016. Uraanilasista tehtiin 1800-luvulta aina 1950-luvulle saakka käyttötavaroita, kuten lasikulhoja, maljakoita, lasipikareita tai kakkualustoja. Uraanilasin käyttö loppui lähes kokonaan kylmän sodan aikana, kun uraanin siviilikäyttöä rajoitettiin voimakkaasti. Uraanilasi on lievästi radioaktiivista, ja tämän voi havaita tarpeeksi herkällä geigermittarilla. Tekniikassa uraanilasia on käytetty erilaisten tyhjiöputkien lasi-metalli-rajapinnan materiaalina. Uraania on käytetty lasin värjäykseen jonkin verran jo esiteollisena aikana, ennen uraanin tunnistamista alkuaineeksi. Vuodelta 79 jaa., peräisin olevan mosaiikki, joka sisältää 1% uraanioksidia, löytyi roomalaisesta villasta Napolista vuonna 1912. Myös uraanin löytäjä Martin Klaproth teki kokeita lasin värjäämisestä uraanilla.The Earliest Known Use of a Material Containing Uranium Earle R. Caley Isis Vol. 38, No. 3/4 (Feb., 1948), s. 190-193] Suomessa Riihimäen Lasi on valmistanut uraanilasia.Chilipartin taimitarha (blogi): Uraanilasi Viitattu 2.1.2016. == Galleria == Kuva:Fluorescent Uranium Depression Glass.jpg|Fluoresoiva uraanilasista valmistettu pikari Kuva:Couven Museum Biedermeierzimmer 5.jpg|Uraanilasinen tuoppi Kuva:U glass above.jpg|Uraanilasista valmistettu kakun aluslautanen Kuva:U glass with black light.jpg|Uraanilasia UV-valossa Kuva:Uranium glass beads, black background.jpg|Nykyaikana uraanilasista valmistettuja lasihelmiä Kuva:Uranium glass beads, UV light.jpg|Samat lasihelmet UV-valossa Kuva:Vacuum capacitor with uranium glass.jpg|Uraanilasia vakuumikondensaattorin liitinnastojen sinettilasissa == Lähteet == == Aiheesta muualla == Luokka:Lasi Luokka:Uraani
Get Me a Name

Get Me a Name on suomalaisen LAB-yhtyeen single, joka julkaistiin vuonna 1999. Kappale on mukana myös LABin vuoden 2000 esikoisalbumilla Porn Beautiful. == Kappaleet == # == Aiheesta muualla == * Get Me a Name discogs.com -sivustolla Luokka:Vuoden 1999 kappaleet Luokka:LAB:n kappaleet
Risto Telama

Risto Kimmo Telama (1. elokuuta 1936 Johannes – 14. marraskuuta 2022 Jyväskylä)Kuolinilmoitus. Helsingin Sanomat 4.12.2022, s. B 34. oli suomalainen liikuntapedagogiikan tutkija, liikuntatieteiden tohtori ja professori. Hän oli Jyväskylän yliopiston liikuntapedagogiikan professori vuodesta 1981.Facta 2001, WSOY 1981, 16. osa, palsta 442Jyväskylän yliopiston liikuntakasvatuksen laitos Hänen väitöskirjansa vuodelta 1968 on nimeltään Oppikoululaisten fyysinen aktiivisuus ja liikuntaharrastukset. == Lähteet == == Aiheesta muualla == * Risto Telaman muistokirjoitus Helsingin Sanomissa Luokka:Suomalaiset liikuntatieteilijät Luokka:Suomalaiset professorit Luokka:Jyväskylän yliopiston professorit Luokka:Vuonna 1936 syntyneet Luokka:Vuonna 2022 kuolleet
Imperial Leather

Imperial Leather on brittiläisen PZ Cussons -kosmetiikkayhtiön tuotemerkki saippuoille ja muille hygieniatuotteille. Tuoteperheen tunnetuin jäsen on palasaippua, jota on valmistettu jo 1930-luvulta saakka. Imperial Leather -tuotteita on saatavilla ainakin Australiassa, Etelä-Afrikassa, Indonesiassa, Intiassa, Iranissa, Keniassa, Pakistanissa, Saksassa, Suomessa, Tanskassa, Uudessa-Seelannissa ja Yhdistyneissä Arabiemiraateissa. Nykyisin saippuan tuotanto on siirretty Thaimaahan. Imperial Leather -saippuan historia alkaa venäläisestä emigrantista kreivi Orlovista, joka loi Eau de Cologne Imperiale Russe -nimeä kantavan parfyymin vuonna 1768. Tämän hajusteen aromi oli samankaltainen kuin venäläisen nahan (:en:Russia leather) käsittelyssä käytetyn tökötin eli koivusta kuivatislatun tervan haju. Tästä on peräisin saippuan nimi. Vuonna 1938 Alex Tom Cussons kehitti alkuperäisen parfyymin pohjalta saippuan ja muita toilettitarvikkeita.Stiling, M. (1980). Famous Brand Names, Emblems and Trademarks. Surrey: David & Charles Limited, s. 26. ISBN 0-7153-8098-2. 1940-luvulla kaikki saippua oli säännöstelyn alla Englannissa toisesta maailmansodasta johtuen. Sota-aikana Imperial Leather -saippuaa markkinoitiin ja myös pidettiin parhaana saippuavaihtoehtona, koska se kesti käytössä pitempään kuin muut saippuat. == Saippuan koostumus == Tuoteselosteen mukaan Imperial Leather -palasaippuan ainesosat ovat:Imperial Leather 1x100g saippuapaketin tuoteseloste. Saippua ostettu Prismasta 23.1.2016. *palmuöljyn natriumsuola (engl. sodium palmate) *öljypalmun siemenöljyn rasvahappojen (palmuydinöljy) natriumsuola (engl. sodium palm kernelate) *glyseriini *natriumkloridi *natriumkarbonaatti *natriumlauryylieetterisulfaatti (engl. sodium laureth sulfate) *tetranatrium- EDTA *etidronihappo *kumariini *eugenoli *linaloli *bentsyylibentsoaatti *geranioli *sitronelloli *α-isometyylijononi (engl. alpha-isomethyl ionone) *talkki *hajustetta (engl. parfym) *vettä (Aqua, liuottimena) *väriaineet CI 77891 (titaanidioksidi), CI 77220 (kalsiumkarbonaatti), CI 11680, CI 71105, CI 74260 (Phthalocyanine Green G), CI 12490 == Lähteet == == Aiheesta muualla == * Valmistajan kotisivut Luokka:Peseytyminen Luokka:Päivittäistavaroiden tuotemerkit
Killing Me (kappale)

__NOTOC__ Killing Me on suomalaisen LAB-yhtyeen single, joka julkaistiin kesäkuussa 2000. Kappale on mukana myös LABin vuoden 2000 esikoisalbumilla Porn Beautiful. == Kappaleet == # == Aiheesta muualla == * Killing Me discogs.com -sivustolla Luokka:Vuoden 2000 kappaleet Luokka:LAB:n kappaleet
Beat the Boys

__NOTOC__ Beat the Boys on suomalaisen LAB-yhtyeen kappale, joka julkaistiin vuonna 2002 yhtyeen albumilta Devil Is a Girl. Se nousi Suomen virallisen singlelistan sijalle 12. Kappaleen musiikkivideon ohjasi Miikka Lommi. == Kappaleet == # # # == Lähteet == == Aiheesta muualla == * Beat the Boys discogs.com -sivustolla Luokka:Vuoden 2002 kappaleet Luokka:LAB:n kappaleet
Vuokralainen

Vuokralainen voi tarkoittaa ainakin seuraavia: * Vuokralainen, Alfred Hitchcockin ohjaama elokuva vuodelta 1926 * Vuokralainen, Roman Polańskin ohjaama elokuva vuodelta 1976 * Vuokralainen, Zen Café -yhtyeen albumi vuodelta 2002. == Katso myös == * vuokra * vuokra-asunto
When Heaven Gets Dirty

When Heaven Gets Dirty on suomalaisen LAB-yhtyeen kappale, joka julkaistiin singlenä yhtyeen vuoden 2005 albumilta Where Heaven Ends. Kappale nousi Suomen virallisen singlelistan sijalle yhdeksän, ja lisäksi se oli Suomen kaupallisissa radioissa vuoden 2005 kymmenenneksi soitetuin kappale sekä soitetuin kotimainen kappale. == Kappaleet == # # # == Lähteet == == Aiheesta muualla == * When Heaven Gets Dirty discogs.com -sivustolla Luokka:Vuoden 2005 kappaleet Luokka:LAB:n kappaleet
Linja 1 (Toronton metro)

Line 1 Yonge–University on Toronton metron ensimmäinen linja. Se avattiin 30. maaliskuuta 1954 Kanadan ensimmäisenä metrona, ja sitä on laajennettu myöhemmin useaan otteeseen. Arkipäivisin linjalla tehdään lähes 750 000 matkaa ja se onkin Kanadan vilkkain metrolinja. Linjalla on 32 asemaa ja sen pituus on 30,2 kilometriä. Se ulottuu U-kirjaimen muotoisena Union Stationilta Toronton keskustasta North Yorkin alueelle kaupungin pohjoisosassa. Sen itäinen haara päättyy Yonge Streetin ja Finch Avenue Eastin risteykseen ja läntinen haara Allen Roadin ja Sheppard Avenue Westin risteykseen. Vilkkaimpia asemia ovat Bloor–Yonge, St. George ja Union Station. Bloor–Yongen, St. Georgen ja Spadinan asemilta on vaihtoyhteys linjalle 2 ja Sheppard–Yongen asemalta linjalle 4. Linjan 1 läntisen haaran jatkeeksi rakennetaan laajennusta, jonka on arvioitu valmistuvan vuoden 2017 loppuun mennessä. Laajennus on 8,6 kilometriä pitkä ja sisältää kuusi uutta asemaa. Sen reitti kulkee Yorkin yliopiston kampuksen kautta Vaughanin keskustaan. == Asemat == Asema Avattu Käyntejä (ark.) Vaihtoyhteydet Downsview 1996 39 900 Wilson 1978 23 610 Yorkdale 1978 34 160 Lawrence West 1978 21 420 Glencairn 1978 6 520 Eglinton West 1978 19 000 St. Clair West 1978 29 480 Dupont 1978 16 490 Spadina 1978 14 680 St. George 1963 134 890 Museum 1963 9 800 Queen’s Park 1963 39 660 St. Patrick 1963 32 500 Osgoode 1963 24 590 St. Andrew 1963 55 700 Union Station 1954 125 220 King 1954 61 360 Queen 1954 52 300 Dundas 1954 75 780 College 1954 47 940 Wellesley 1954 24 480 Bloor–Yonge 1954 216 190 Rosedale 1954 6 260 Summerhill 1954 5 770 St. Clair 1954 34 760 Davisville 1954 23 040 Eglinton 1954 77 530 Lawrence 1973 24 590 York Mills 1973 22 600 Sheppard–Yonge 1974 76 820 North York Centre 1987 24 560 Finch 1974 90 910 == Lähteet == == Aiheesta muualla == Luokka:Toronton metro
Kizzy Crawford

Kizzy Crawford (s. 25. huhtikuuta 1996 Wales) on sukujuuriltaan barbadoslainen, mutta Walesissa varttunut laulaja-lauluntekijä. Vuonna 2012 hän voitti Arts Connect Original Singer-Songwriter -palkinnon. Hän tekee musiikkia kymriksi ja englanniksi ja yhdistelee monesti Walesin ja Bajan perinteisiä musiikkityylejä. Hän nousi maineeseen albumillaan Starling. Hänellä on myös Kizzy Crawford -niminen Youtube kanava, jossa on esillä hänen alkuperäisiä videoitaan. Hän on laittanut musiikkiaan vapaasti kuunneltavaksi SoundCloud -palveluun. == Lähteet == Luokka:Walesilaiset laulaja-lauluntekijät Luokka:Vuonna 1996 syntyneet Luokka:Elävät henkilöt
Juha Tasku

Juha Tasku (24. tammikuuta 1963 Pori – marraskuu 2022) oli suomalainen jääkiekkoilija. Hänen pelipaikkansa oli hyökkääjä ja hän edusti koko liigauransa ajan Porin Ässiä. Hän pelasi SM-liigassa yhteensä 217 ottelua vuosina 1981–1989, joissa hänen tehopisteensä olivat 39 + 23 = 62 ja jäähymääränsä 72 minuuttia. Liigan playoff-otteluita Tasku pelasi vain keväällä 1985 kahdeksan ottelun verran. Näissä otteluissa hänelle ei kertynyt tehopisteitä. Liigauransa jälkeen Tasku jatkoi pelaamista ensin kaksi kautta I-divisioonassa turkulaisessa Kiekko-67:n joukkueessa ja viimeisen kauden 1991–1992 II-divisioonassa Hermeksen riveissä. Peliuransa jälkeen Tasku valmensi kaksi kautta Ässien A-junioreiden joukkuetta ja useita kausia B-, C-, D- ja E-junioreita. Taskun veljenpoika Petteri Tasku on myös entinen liigakiekkoilija. Juha Taskun kuolemasta uutisoitiin 19. marraskuuta 2022. == Lähteet == * === Viitteet === Luokka:Suomalaiset jääkiekkoilijat Luokka:Vuonna 1963 syntyneet Luokka:Vuonna 2022 kuolleet
Johann Philip Lemke

Johann Philip Lemke (19. toukokuuta 1631 Nürnberg – 13. huhtikuuta 1711 Tukholma) oli saksalais-ruotsalainen taidemaalari ja etsaaja. Lemken päätyö on Kaarle X Kustaan ja Kaarle XI:n sotaretkiä kuvaava sarja Drottningholmin linnassa.Otavan Iso tietosanakirja, osa 5 vuodelta 1963, palsta 467 Italiassa Lemke jäljensi J. Courtoista ja maalasi ainakin metsästys-, sota- ja maisemakuvia. Vuodesta 1683 Lemke asui Tukholmassa.Iso tietosanakirja, osa 7 vuodelta 1934, palsta 1021 == Lähteet == == Aiheesta muualla == Luokka:Ruotsalaiset taidemaalarit Luokka:Vuonna 1631 syntyneet Luokka:Vuonna 1711 kuolleet Luokka:Ruotsalaiset taidegraafikot
Georg Kulenkampff

Georg Kulenkampff (1898–1948) oli saksalainen viulutaiteilija, aikansa viulutaiteilijoista suosituimpia. Vuosina 1923–1926 hän oli Berliinin musiikkikorkeakoulun professori. Hän esiintyi Suomessakin. == Lähteet == Luokka:Saksalaiset viulistit Luokka:Vuonna 1898 syntyneet Luokka:Vuonna 1948 kuolleet
Jules Lemaître

Jules Lemaître (1853–1914) oli ranskalainen kriitikko, kirjallisuudentutkija ja kirjailija. Hän kritisoi aikalaisten tuotantoa impressionistisissa artikkeleissa. Lemaître aloitti uransa kirjallisuusarvostelijana Revue bleue ja Figaro -lehdissä sekä teatteriarvostelijana Journal des débats -lehdessä. Hän saavutti ensiluokkaisen tyylitaiturin maineen. Lemaîtren draamallinen esikoinen oli La Révoltée (1889) (esitetty Odéon-teatterissa). Lemaîtren muut huomattavimmat näytelmät ovat Le député Leveau (1890), Les Rois (1893), Le pardon (1895), L’âge difficile (1895), La Massière (1905). Hänen kriittisistä teoksistaan tunnetuin on pirteästi, henkevästi, joskin useissa kohdin pakinatyyliin kirjoitettu teatteriarvostelusarja Impressions de Théâtre.Lemaître, Jules, Tietosanakirja, osa 5, palsta 790, Tietosanakirja Osakeyhtiö 1913 == Lähteet == == Aiheesta muualla == Luokka:Ranskalaiset kriitikot Luokka:Ranskalaiset kirjailijat Luokka:Ranskan akatemian jäsenet Luokka:Vuonna 1853 syntyneet Luokka:Vuonna 1914 kuolleet
Tapani Lehto

Tapani Lehto (8. tammikuuta 1962 Haukipudas)http://www.eliteprospects.com/player.php?player=87341 Viitattu 2.2.2016. on suomalainen uransa lopettanut jääkiekkoilija. Lehto kiekkoili enimmäkseen Oulun Kärpissä mestaruussarjatasolla, jossa pelasi vuosina 1983–1987, saavuttaen kolmesti pronssia ja kaudella 1986–1987 hopeaa.MMM 1987: s. 465 Lehto on edustanut myös 2. divisioonassa pelannutta Raahen Kiekko- Vesaa. == Lähteet == *Tiitta, Allan et al: Mitä-Missä-Milloin 1987, Kansalaisen Vuosikirja. 37 vsk. Otava, Helsinki – Keuruu, 1986. ISBN 951-1-08999-4 (sid.) === Viitteet === Luokka:Suomalaiset jääkiekkoilijat Luokka:Vuonna 1962 syntyneet Luokka:Elävät henkilöt
Job Höckert

Job Mattsson Höckert (myös Juhana (Johan) tai Jaakko, 13. toukokuuta 1732 Porin maaseurakunta – 1802 Lappi Tl) oli Lapin seurakunnan lukkarina toiminut suomalainen kirkonrakentaja. Hänen ensimmäinen työnsä oli vuonna 1761 valmistunut Kiukaisten kirkko, johon Höckert ilmeisesti sovelsi vapaamuotoisesti Tukholman yli-intendentinviraston laatimia piirustuksia. Vuonna 1776 hän vastasi Rauman raatihuoneen jyrkkärakenteisen katon suunnitelusta ja rakentamisesta. Ulvilan pitäjän Tuorsniemessä syntynyt Höckert vaikutti Lapissa jo vuonna 1760, jolloin seurakunnan nykyinen kirkko valmistui, mutta Höckertin osuus sen rakentamisessa on epäselvä. Hänen tiedetään suunnitelleen kirkon kellotornin, joka kuitenkin rakennettiin vasta Höckertin kuoleman jälkeen 1806 yli-intendentinviraston muokkaamien piirustusten mukaan. Höckert vastasi myös vuonna 1799 nykyiselle paikalleen siirretyn Hinnerjoen kirkon laajennuksesta, mutta senkin suunnitelmia muutettiin Tukholmassa. == Töitä == *Lapin kirkko (kellotornin alustavat suunnitelmat, 1760/1806) *Kiukaisten kirkko (1761) *Lokalahden kirkko (1763) *Rauman raatihuone (kattorakenteet, 1776) *Kustavin kirkko (laajennus, 1783) *Hinnerjoen kirkko (siirto ja laajennus, 1799) == Lähteet == Luokka:Suomalaiset kirkonrakentajat Luokka:Vuonna 1732 syntyneet Luokka:Vuonna 1802 kuolleet
Machine Girl

__NOTOC__ Machine Girl on suomalaisen LAB-yhtyeen single, joka julkaistiin vuonna 2003. Kappale on mukana myös LABin vuoden 2002 albumilla Devil Is a Girl. == Kappaleet == # # # # == Aiheesta muualla == * Machine Girl discogs.com -sivustolla Luokka:Vuoden 2003 kappaleet Luokka:LAB:n kappaleet
Jenni Baird

Jenni Baird (s. 1976 Sydney, Australia) on australialainen näyttelijä. Hän on näytellyt yhdysvaltalaisissa ja australialaisissa televisiotuotannoissa. == Elämä ja ura == Jenni Baird valmistui esittävien taiteiden Western Australian Academy of Performing Arts -korkeakoulusta vuonna 1999. Valmistumisen jälkeen hän esiintyi kolmen vuoden ajan australialaisessa sairaalasarjassa Ensiapuosastossa, jossa hän näytteli yksinhuoltajaäitiä, joka työskentelee sairaanhoitajana. Ensiapuosaston jälkeen Baird muutti Yhdysvaltojen Los Angelesiin, jossa hän asui miehensä, australialaisen käsikirjoittaja-ohjaajan Michael Petronin kanssa kahdeksan vuotta. Baird loi uraa Yhdysvalloissa, kunnes muutti toisen lapsen syntymän myötä takaisin Australiaan. Australiaan muuton jälkeen hän sai roolin draamasarjasta Kotiin takaisin, jossa hän näyttelee juutalaisvastaista Reginaa. Sarjan tapahtumat sijoittuvat 1950-luvulle, ja tuohon aikaan Australiassa oli paljon antisemitismia. == Valikoitu filmografia == === Elokuvia === * Alien Trespass (2009) – Tammy * Backtrack (2015) – Carol Bower === Televisiosarjoja === * Sydneyn satamapoliisit (2001, yksi jakso) – Jedda Simpson * Crash Palace (2001) – Chris Sandford * Ensiapuosasto (2001–2004) – Paula Morgan * 4400 (2007) – Meghan Doyle * Petolliset enkelit (2012, avausjakso) – Mikki * Kotiin takaisin (2013–) – Regina Standish == Lähteet == == Aiheesta muualla == * Luokka:Australialaiset näyttelijät Luokka:Vuonna 1976 syntyneet Luokka:Elävät henkilöt
Anders Wahlberg

Anders Wahlberg oli suomalainen rakennusmestari. Sauvosta kotoisin ollut Wahlberg tunnetaan 1700-luvun lopulla eri puolille Varsinais-Suomea suunnittelemistaan kellotapuleista. Wahlbergin johdolla rakennettiin muun muassa Sauvon keskiaikaisen kivikirkon kellotapuli ja myöhemmin Seurasaaren ulkomuseoon siirretyn Karunan vanhan kirkon tapuli. Lisäksi hän toteutti Karunan kirkon laajennuksen vuosina 1773–1774 sekä Rauman raatihuoneen kellotornin, joka valmistui 1776. == Töitä == *Karunan vanha kirkko (kellotapuli, 1767) *Sauvon kirkko (kellotapulin yläosa, 1770) *Rauman raatihuone (kellotorni, 1776) == Lähteet == Luokka:Suomalaiset rakennusmestarit Luokka:Suomalaiset kirkonrakentajat Luokka:Syntymävuosi puuttuu Luokka:Kuolinvuosi puuttuu
Unholy Ground

__NOTOC__ Unholy Ground on suomalaisen Sunrise Avenue -yhtyeen albumi, joka julkaistiin 18. lokakuuta 2013. Se nousi Suomen virallisen listan sijalle 10. == Kappaleet == # # # # # # # # # # # == Arvostelut == * Rumba: Rumba: Levyarvio == Aiheesta muualla == * Unholy Ground discogs.com -sivustolla == Lähteet == Luokka:Vuoden 2013 albumit Luokka:Sunrise Avenuen albumit
Fairytales – Best of 2006–2014

__NOTOC__ Fairytales – Best of 2006–2014 on suomalaisen Sunrise Avenue -yhtyeen kokoelma-albumi, joka julkaistiin 3. lokakuuta 2014. Albumi nousi Suomen virallisen listan sijalle 27. == Kappaleet == # # # # # # # # # # # # # # # # # == Lähteet == == Aiheesta muualla == * Fairytales – Best of 2006–2014 discogs.com -sivustolla Luokka:Vuoden 2014 kokoelma-albumit Luokka:Sunrise Avenuen albumit
Raakasuklaa

Raakasuklaa on joidenkin määritelmien mukaan suklaata, jonka valmistusprosessissa käytettyä kaakaota ei missään vaiheessa kuumenneta yli 42 celsiusasteen. Valmistustavan tarkoituksena on säilyttää suklaan sisältämiä antioksidantteja ja muita ravintoaineita, jotka valmistajien mukaan kärsivät tavanomaisen suklaan valmistukseen liittyvästä kuumennuksesta. Raakasuklaa- nimityksellä voidaan kuitenkin tarkoittaa eri asioita eri maissa, sillä kansainvälisesti ei ole yhteistä käsitystä siitä, mikä tekee suklaasta raakasuklaata. Nimitystä ei ole myöskään määritelty EU-tasolla eikä Suomen lainsäädännössä. Ruokavirasto on kieltänyt raakasuklaa-termin käytön Suomessa suklaatuotteiden nimissä epämääräisenä ja mahdollisesti harhaanjohtavana ilmaisuna sekä määrännyt, ettei kieltoa saa kiertää muun kielisillä nimityksillä. ==Valmistus== Välttääkseen korkeita lämpötiloja raakasuklaata myyvät yhtiöt ovat luopuneet kaakaopapujen paahtamisesta ja vaativat papujen kasvattajia kuivaamaan pavut levittämällä ne auringonpaisteeseen. Raakasuklaana markkinoitua tuotetta väitetään valmistettavan teollisesti käsittelemättömistä raaka-aineista. Paahtamattoman kaakaon eli raakakaakaon lisäksi valmistusaineina käytetään rasvana usein kylmäpuristettua kookosöljyä tai kaakaovoita. Niiden lisäksi suklaata maustetaan esimerkiksi kokonaisilla kuivatuilla hedelmillä tai niistä valmistetulla jauheella. Sitä voi tehdä myös itse kotona. ==Ravintosisältö== Raakasuklaassa saattaa olla huomattavasti enemmän rasvaa kuin tummassa suklaassa (ks. taulukko). Ravintoarvoja per 100 g Raakasuklaa 80 % kaakaota (Lovechock)https://www.violey.com/en/lovechock- organic-raw-chocolate-pure-cocoa-nibs-82_p_18199.html Tumma suklaa 80 % (Fineli) Rasvaa 58 g 41 g Hiilihydraatteja 34 g 35 g Proteiineja 6 g 8 g == Terveysvaikutukset == Professori Marina Heinosen mukaan raakasuklaan valmistustapa ei ole olennaista eikä tee siitä terveellista. Flavonoidit voi saada säilymään tavallisenkin suklaan valmistuksessa, eikä edes ole tutkimustietoa siitä, ovatko flavanolit eli suklaan flavonoidit terveellisiä. Raakasuklaa-nimellä myytyä suklaata on markkinoitu usein superruokana. Sen terveysvaikutuksista ei ole tehty kuitenkaan laajoja tieteellisiä tutkimuksia. Raakasuklaassa on epäilty esiintyvän salmonella-bakteereita. Tämä ei pidä tuottajien mukaan paikkaansa, koska raakasuklaan valmistuksessa ei käytetä eläinperäisiä tuotteita. Salmonellabakteeri saattaa kuitenkin kontaminoida kaakaopavut huonon hygienian vuoksi poiminnan, kuivauksen tai fermentoinnin aikana. Suomen Tullilaboratorio seuraa ja valvoo ulkomailta tuodun ruoan bakteeripitoisuuksia. == Lähteet == Luokka:Suklaa
Anton Mauve

Anton Mauve (18. syyskuuta 1838 Zaandam, Alankomaat – 5. helmikuuta 1888 Arnhem) oli hollantilainen taidemaalari, joka kuvasi erityisesti Hollannin maaseutumaisemia. Mauve muutti Haagiin noin vuonna 1870, missä hänestä tuli Haagin koulun nimellä tunnetun taiteilijaryhmän jäsen. Ryhmä maalasi Hollannin maisemia ja maalaiselämää. Mauve muutti 1885 maaseudulle Lareniin Hilversumin lähelle ja kokosi siellä maisemamaalareiden Hollannin Barbizon -ryhmän. Mauven maalausten väripaletti on hillitty. Hän sai vaikutteita maisemamaalari Camille Corot'lta ja Barbizonin koulusta. Mauven tunnetuimpia teoksia ovat Lehmät niityllä ja Dyynimaisema. Mauve tunnettiin öljyvärimaalaustensa lisäksi myös taitavana vesivärimaalarina. Hänen vaimonsa serkku oli taidemaalari Vincent van Gogh, jota Mauve opetti öljyvärimaalauksessa 1881 ja 1882. ==Lähteet== ==Aiheesta muualla== Luokka:Alankomaalaiset taidemaalarit Luokka:Vuonna 1838 syntyneet Luokka:Vuonna 1888 kuolleet
Alinen Kirjasjärvi

Alinen Kirjasjärvi on Pirkanmaalla Parkanossa Kirjaskylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kovesjoen valuma-alueeseen. Alinen Kirjasjärvi on osa Laholuoman valuma-aluetta. == Maantietoa == Järven pituus on 1,0 kilometriä, leveys 650 metriä ja sen pinta- ala on 38 hehtaaria. Se sijaitsee Kirjasjärvensuon ja Kelkkasuon välissä yhdessä Ylisen Kirjasjärven kanssa. Järven läheisyydessä on kolme peltoaluetta. Suo on tiheästi ojitettu ja monet suo-ojista laskevat järveen. Yksi suo-ojista toimii samalla Ylisen Kirjasjärven laskuojana. Järven laskuoja on ilmeisesti suo-alueen johto-oja, joka lähtee järven itäpäästä peltoalueen eteläpuolelta. Se virtaa suoraksi kaivettuna 2,2 kilometriä Hannakeitaan läpi, jonka jälkeen se yhtyy Laholuomaan. Koska alue on hyvin tasaista, voi järvellä olla toinenkin laskuoja. Se lähtisi silloin järven lounaiskulmasta ja kulkisi 3,4 kilometriä Kirjaskylään, josta se jatkaisi Kirjaluomana 3,6 kilometriä Kuusijärveen. Laholuoma on kuitenkin järven virallinen laskuoja. Järvellä on kaksi luotoa ja yksi 60 metriä pitkä saari. Ne ovat asumattomia. Rantaviivan pituus on 3,2 kilometriä. Ranta on pääasiassa suo- ja metsämaata, mutta kolmessa kohdassa rantaan rajoittuu peltomaata. Järven läheisyydessä sijaitsee kaksi maataloa ja järven rannoille on rakennettu noin 20 vapaa-ajan asuntoa. Niille johtaa tiet yhdystieltä 13245 harautuvalta kylätieltä. == Lähteet == Luokka:Laholuoman valuma-alue Luokka:Parkanon järvet
Sakit (kaupunki)

Sakit on Intian Uttar Pradeshin osavaltiossa sijaitseva kaupunki. Vuoden 2011 väestönlaskennan mukaan kaupungissa oli 8 089 asukasta. Sakitissa on useita kouluja nuorille lapsille, mutta siitä huolimatta koulutuksen taso ja laatu ovat alhaisia. ==Lähteet== Luokka:Uttar Pradeshin kaupungit
AdS/CFT-vastaavuus

Anti-de Sitter/konformikenttäteoria -vastaavuus, myös Maldacena-dualiteetti tai mitta/gravitaatio -dualiteetti, on teoreettisessa fysiikassa esiintyvä konjektuuri kahden erilaisen, fysikaalisen teorian välisestä vastaavuudesta. Toisella puolella vastaavuutta on anti-de Sitter -avaruudet (AdS), joita käytetään kvanttigravitaation formuloimiseen säieteoriassa tai M-teoriassa, kun taas toisella puolella ovat konformikenttäteoriat (conformal field theory eli CFT), jotka ovat kvanttikenttäteorioita ja kuvaavat alkeishiukkasia. Dualiteetti tarjoaa mahdollisuuden ymmärtää säieteoriaa ja kvanttigravitaatiota entistä paremmin,de Haro et al. 2013, p. 2 sillä sen avulla voi muotoilla säieteorian ei-perturbatiivisesti tietyin reunaehdoin. Lisäksi se on menestyksekkäin Gerard 't Hooftin muotoileman holografisen periaatteen toteutus. Lisäksi dualiteetti tarjoaa työkaluja vahvasti kytkettyjen kvanttisysteemien (esimerkiksi matalan energian QCD:n tai raskasionitörmäyksien) tutkimiseen. Tämä ominaisuus on mahdollista, koska AdS/CFT -dualiteetti on heikko/vahva -tyyppinen dualiteetti; kun kvanttikenttäteorian kentät ovat vahvasti vuorovaikuttavia, säieteoria on heikosti kytketty gravitaatioteoria, ja täten ratkaistavissa toisin kuin moni vahvasti kytketty ongelma. Tätä ominaisuutta on käytetty erilaisten ydinfysiikan tai tiiviin aineen fysiikan ongelmien tutkimiseen. AdS/CFT- vastaavuuden muotoili ensimmäisenä Juan Maldacena vuonna 1997. Dualiteetin tärkeitä aspekteja selkeytettiin Steven Gubserin, Igor Klebanovin ja Alexander Markovich Polyakovin sekä Edward Wittenin artikkeleissa. Vuoteen 2015 mennessä Maldacenan alkuperäisellä artikkelilla oli yli 10 000 viittausta, tehden siitä viitatuimman korkeaenergiafysiikan artikkelin. == Lähteet == Luokka:Kvanttikenttäteoria
Desakralisaatio

Desakralisaatio tarkoittaa vihityn kirkon tai kappelin ottamista pois käytöstä, kun tilaa ei enää käytetä siihen tarkoitukseen, mihin se on vihitty. Tilaisuus järjestetään jumalanpalveluksen lopussa. Siinä riisutaan alttari ja symboliikkaan kuuluvat esineet ja vaatteet viedään pois juhlallisessa kulkueessa. Toimitus on hyvin harvinainen Suomessa, mutta esimerkiksi Keski- Euroopassa se on tavallisempi.Kreeta-Maria Kivioja, Tiedätkö, mikä on desakralisaatio? Se pyyhkii kirkosta pyhän Ylen uutiset 2.2.2016 Ruotsin kirkossa on olemassa järjestysehdotus jumalanpalvelukselle, jossa kirkko jää pois käytöstä. Sen mukaan seurakunta kokoontuu jumalanpalvelukseen kirkossa tai jumalanpalvelustilassa, joka jää pois käytöstä. Vietettävä ju­malanpalvelus on luonteeltaan kiitosjumalanpalvelus siitä ajasta, jolloin kyseinen tila on toiminut kirkkona. == Lähteet == Luokka:Kirkolliset toimitukset
Puutuoteteollisuus (järjestö)

Puutuoteteollisuus ry on suomalaisen puutuoteteollisuuden ja siihen liittyvää toimintaa Suomessa harjoittavien yritysten edunvalvoja ja yhteinen ääni. Järjestö edustaa Suomen puutuoteteollisuutta edistämällä alan toimintaedellytyksiä, kilpailukykyä ja puutuotteiden loppukäyttöä. Puutuoteteollisuus pyrkii vahvistamaan puuteollisuuden asemaa keskeisenä biotalouden toimijana Puutuoteteollisuus ry - Tietoa meistä . Puutuoteteollisuus ry uudelleenorganisoitiin huhtikuussa 2015 ja toimitusjohtajana toimii Matti MikkolaPuutuoteteollisuus ry:n yhteystiedot . Puutuoteteollisuus on kiinteä osa metsäteollisuutta, joka kuuluu Suomen kolmen suurimman teollisuudenalan joukkoon. Puutuoteteollisuus ry toimii Metsäteollisuus ry:n toimialajärjestönä. == Jäsenet ja toimialat == Puutuoteteollisuudella on jäsenyrityksiä sekä jäsenyhdistyksiä usealta eri toimialaltaPuutuoteteollisuus ry:n jäsenet : * Hirsitaloteollisuus * Saha- ja höylätuotteet * Levyteollisuus * Puusepänteollisuuden ja rakennuspuusepänteollisuuden tuotteet * Puurakentaminen ja insinööripuu * Pakkausteollisuus * KestopuuteollisuusKestopuuteollisuus == Vienti ja työllisyys == Puutuoteteollisuus on tärkeä vientiala ja työllistäjä Puutuoteteollisuus vie ja työllistää Puutuoteteollisuus ry tilastot . * Puutuoteteollisuus työllistää Suomessa noin 30 000 henkilöä. * Puutuoteteollisuuden tuotannon bruttoarvo on noin 6,5 mrd €, josta saha- ja levyteollisuuden osuus on noin 62 % ja puusepänteollisuuden osuus noin 38 % (ml. puutaloteollisuus). * Toimialan viennin arvo vuonna 2014 oli noin 2,5 mrd €. == Katso myös == * Metsäteollisuus * Metsäteollisuus ry ==Lähteet== == Aiheesta muualla == Puutuoteteollisuus ry TEM toimialapalvelu - Puutuoteteollisuus Luokka:Elinkeinoelämän järjestöt Luokka:Suomen metsäteollisuus
RAOS Voima

RAOS Voima Oy on Rosatom Energy Internationalin suomalainen tytäryhtiö, joka edustaa Suomessa Rosatomia Fennovoiman osakkeenomistajana ja omistaa 34% Fennovoimasta. Rosatom taas on Venäjän valtion omistama yhtiö, joka hallitsee kaikkia ydinenergiaan liittyviä toimialoja Venäjällä. Rosatomiin kuuluu 250 eri tytär- ja osakkuusyhtiötä ja sillä on yhteensä 270 000 työntekijää. Suunnitelman mukaan RAOS Voima myy osuutensa Fennovoiman ydinvoimalan sähköntuotannosta pohjoismaisessa Nord Pool Spot -sähköpörssissä. Rosatomilla on Suomessa toinenkin tytäryhtiö, RAOS Project Oy, joka vastaa Fennovoiman laitoksen toimittamisesta. == Lähteet == ==Aiheesta muualla== * Rosatomin www- sivu Luokka:Suomalaiset energiayhtiöt Luokka:Fennovoima
Hirsitaloteollisuus (järjestö)

Hirsitaloteollisuus ry on suomalaisten hirsitalotehtaiden yhteinen järjestö, jonka jäsenyritykset noudattavat suunnittelussa ja tuotannossaan tarkasti rakentamisen määräyksiä ja toimituksissa alalla yhdessä hyväksyttyjä ehtoja. Hirsitaloteollisuus edustaa merkittävää teollisuudenhaaraa ja jäseninä on vuonna 2016 yhteensä 17 yritystä. Yhdistyksen jäsenyritykset valmistavat yli 80 % kaikista Suomessa tehtävistä hirsirakennuksista ja tuotteita viedään yli 40 maahan. Viennin osuus tuotannosta on yli 30 %. Hirsitaloteollisuus ry on Puutuoteteollisuus ry:n yhdistysjäsen. == Katso myös == * Hirsirakentaminen * Hirsi ==Lähteet== Luokka:Elinkeinoelämän järjestöt
Out of Style – Live Edition

__NOTOC__ Out of Style – Live Edition on suomalaisen Sunrise Avenue -yhtyeen livealbumi, joka julkaistiin 4. huhtikuuta 2012. == Kappaleet == === CD === # # # # # # # # # # # # # === DVD === # Damn Silence – Live 2011 # I Gotta Go – Live 2011 # I Don't Dance – Live 2011 # Somebody Help Me – Live 2011 # Somebody Will Find You – Live 2011 # Stormy End – Live 2011 # Forever Yours – Live 2011 # Welcome To My Life – Live 2011 # Only – Live 2011 # Fairytale Gone Bad – Live 2011 # Wonderland – Live 2011 # Sweet Symphony – Live 2011 # Hollywood Hills – Live 2011 == Lähteet == == Aiheesta muualla == * Out Of Style – Live Edition discogs.com -sivustolla * Sunrise Avenue : Out of style -live edition cd+dvd levykauppa äx.com -sivustolla Luokka:Vuoden 2012 konserttitallenteet Luokka:Sunrise Avenuen albumit Luokka:Konserttielokuvat
Yushin Okami

Yushin Okami (, s. 21. heinäkuuta 1981 Kanagawan prefektuuri) on japanilainen vapaaottelija. Hän on otellut urallaan enimmäkseen UFCssä, sen lisäksi Okami otteli Pridessa ja Pancrasessa. Hän otteli kerran UFC:n keskisarjan mestaruudesta, mutta hävisi Anderson Silvalle teknisellä tyrmäyksellä.UFC 134 - Silva vs. Okami Sherdog 27.8.2011 Viitattu 2.2.2016 ==Lähteet== Luokka:Japanilaiset vapaaottelijat Luokka:Vuonna 1981 syntyneet Luokka:Elävät henkilöt
Acoustic Tour 2010

Acoustic Tour 2010 on suomalaisen Sunrise Avenue -yhtyeen livealbumi, joka julkaistiin 2. kesäkuuta 2010. Se nousi Suomen virallisen albumilistan sijalle 5. == Kappaleet == # # # # # # # # # # # # # # # # == Lähteet == == Aiheesta muualla == * Acoustic Tour 2010 discogs.com -sivustolla Luokka:Vuoden 2010 konserttitallenteet Luokka:Sunrise Avenuen albumit
Kadrin päiväkirja

Kadrin päiväkirja () on Silvia Rannamaav nuorisoromaani, joka ilmestyi alun perin Neuvosto-Virossa vuonna 1959. Päiväkirjan muotoon kirjoitettu teos on kaksiosainen ja mukailee H. C. Andersenin satua ”Ruma ankanpoikanen”. Kirjan jatko-osaa Kasuema (1963) ei ole suomennettu. Jatko-osan pohjalta valmistui elokuva Leikkejä kouluikäisille (Naerata ometi) vuonna 1985. Molemmat teokset ovat pysyneet Virossa suosittuina pitkään ja niistä on julkaistu painoksia vielä 2000-luvulla, ja niiden lukeminen kuuluu Virossa äidinkielen opeteussuunnitelmaan. Teoksia on käännetty venäjäksi, latviaksi, liettuaksi, slovakiksi, tšekiksi, armeniaksi, gruusiaksi ja suomeksi. == Sisältö == Tapahtumien kulku alkaa sairaalasta, jossa minäkertoja Kadri Jalava toipuu onnettomuudesta. Kadria on koulussa epäilty varkaudesta, ja sen jälkeen hän on jäänyt auton alle ylittäessään tietä. Kertomuksen juoni sijoittuu 1950-luvun ensimmäiselle puoliskolle. Kadri asuu isoäitinsä kanssa tunkkaisessa kellariasunnossa. Isoäiti on luonteeltaan karhea ja käyttäytyy usein nuivasti, mutta kertomuksen myötä hän paljastuu hyväsydämiseksi ihmiseksi. Kadrin äiti on kuollut vuosia sitten, eikä Kadri muista häntä. Isä Ylo Jalava on puolestaan kadonnut sota-aikana ja elää ilmeisesti Ruotsissa. Perheen koti on tuhoutunut sodassa. Aluksi Kadrilla ei ole ystäviä, hän on onneton, köyhä ja yksinäinen. Hän surkuttelee elämäänsä päiväkirjan sivuilla löytämättä itsestään mitään hyvää. Muutoksen Kadrin elämään tuo samaan aikaan sairaalahoidossa oleva kirjailija Elsa Sarap. Elsa-tädin rohkaisemana Kadri alkaa nähdä elämänsä optimistisemmin ja saa itsevarmuutta. Tarinan suurin käänne tapahtuu, kun Kadri avaa isoäidille osoitetun kirjeen, jonka on lähettänyt Kadrin isä Ylo Jalava. Isä on jo ajat sitten palannut ulkomailta ja etsii yhteyttä tyttäreensä. Kadri tapaa isänsä ja vie tämän yhteen myös isoäitinsä kanssa. Isoäiti syyttää aluksi isää perheen hylkäämisestä ja Kadrin mielistelystä itselleen. Isä järjestää Kadrille ja isoäidille uuden asunnon ja osoittaa isoäidille vilpitöntä kiitollisuutta siitä, että tämä on kasvattanut Kadria. Kirja päättyy onnellisiin tunnelmiin ja kiitollisuuteen tärkeiden ihmisten läsnäolosta ja hyvistä ystävistä. Teoksen tapahtumat sijoittuvat kirjailijan kotikaupunkiin Tallinnaan, vaikkakaan sitä ei suoraan mainita. Viron pääkaupunkiin Tallinnaan viittaavat Kadrin muistot pitkistä, aamuisista raitiovaunumatkoista kouluun. Kadri mainitsee myös uuden asunnon ikkunasta avautuvan näkymän merelle. == Alkuperäisteoksen painokset == * Eesti Riiklik Kirjastus, 1959 * Eesti Riiklik Kirjastus, 1962 * Eesti Raamat, 1965 * Eesti Raamat, 1970 (yhteispainos jatko-osan Kasuema kanssa) * Eesti Raamat, 1978 (yhteispainos jatko-osan Kasuema kanssa) * Eesti Raamat, 1984 * Eesti Raamat, 1990 (yhteispainos jatko-osan Kasuema kanssa) * Steamark, 2002 * TEA Kirjastus, 2010, sarjassa TEA lasteraamatute varalaegas == Suomennokset == * Rannamaa, Silvia: Kadrin päiväkirja. Suomentanut Anniina Ljokkoi. Savukeidas, 2014. ISBN 978-952-268-115-7 == Lähteet == == Aiheesta muualla == * * * Luokka:Virolaiset romaanit Luokka:Nuortenkirjat Luokka:Vuoden 1959 kirjat
Oumar Niasse

El Hadji Baye Oumar Niasse (s. 18. huhtikuuta 1990 Ouakam) on senegalilainen jalkapalloilija, joka edustaa Englannin valioliigassa pelaavaa Evertonia. Oikeajalkainen Niasse on pelipaikaltaan hyökkääjä. == Seurajoukkueura == Niasse edusti vuodet 2007–2013 kotimaansa pääsarjan US Ouakamia, jossa hän pelasi 154 ottelua tehden 102 maalia. Kaudella 2010–2011 Niasse voitti Senegalin mestaruuden. Vuonna 2012 hän kävi lainalla Norjan Tippeligaenin Brannissa, jossa hän pelasi kolmessa ottelussa. Elokuussa 2013 Niasse siirtyi Turkin Superliigan Akhiar Belediyesporiin, jossa hän pelasi kaudella 2013–2014 34 ottelua tehden 12 maalia. Heinäkuussa 2014 Niasse siirtyi Venäjän valioliigan Lokomotiv Moskovaan, jossa hän voitti Venäjän cupin heti avauskaudellaan. Yhteensä Niasse pelasi Lokomotivin paidassa 28 ottelua tehden niissä 12 maalia. Helmikuussa 2016 Niasse siirtyi Englannin valioliigan Evertonin paitaan neljän ja puolen vuoden sopimuksella.http://www.bbc.com/sport/football/35467103 == Maajoukkueura == Niasse on edustanut Senegalia alle 23-vuotiaiden maajoukkuetasolla. Debyyttinsä Senegalin A-maajoukkueessa Niasse teki tammikuussa 2013 ystävyysottelussa Chileä vastaan. Avausmaalinsa hän teki viidennessä maaottelussaan, toukokuussa 2014 Kosovoa vastaan osuen tuossa ottelussa kahdesti. == Muuta == Myös Niassen isoveli Ibrahima Niasse on ammattilaisjalkapalloilija. Hän on pelannut muun muassa Venäjän valioliigassa. == Saavutukset == Seurajoukkuetasolla * Senegalin jalkapalloliiga: 2010–2011 * Venäjän cup: 2014–2015 == Lähteet == Luokka:Senegalilaiset jalkapalloilijat Luokka:Vuonna 1990 syntyneet Luokka:Elävät henkilöt
Kalifornian osavaltionyliopisto, Northridge

Kalifornian osavaltionyliopisto, Northbidge () eli CSUN on yksi Kalifornian osavaltionyliopiston kampuksista. Se sijaitsee Los Angelesiin kuuluvassa Northridgen lähiössä, San Fernandon laaksossa. Vuonna 2013 siellä oli kirjoilla 38 310 opiskelijaa.CSUN Office of Institutional Research: CSUN by the Numbers California State University at Northbridge Viitattu 2.2.2016. ==Historia== CSUN aloitti toimintansa alun perin Los Angelesin osavaltionyliopiston (nyk. Kalifornian osavaltionyliopisto, Los Angeles) alaisena kampuksena.CSUN History California State University at Northbridge Viitattu 2.2.2016. Itsenäisenä yliopistona se aloitti vuonna 1958 nimellä San Fernando Valley State College. Sen ensimmäisenä rehtorina toimi 1958–1969 Ralph Prator. Nykyisen nimensä ja asemansa yliopisto sai vuonna 1972. ==Hallinto== Yliopiston rehtori on kesäkuusta 2012 lähtien ollut Dianne Harrison.Dr. Dianne F. Harrison California State University, Northridge Viitattu 2.2.2016. Vararehtorina (vice president) on toiminut vuodesta 2013 Colin Donohue.Colin Donahue, Vice President and Chief Financial Officer Office of the vice president, CSUN Viitattu 2.2.2016. ==Koulutuksen alat== Hallinnollisesti yliopiston kampus koostuu useista collegeista: * kasvatustiede () − Michael D. Eisner College * humanistiset tieteet () * matemaattis-luonnontieteellinen () * sosiaalitieteet () * terveystieteellinen () * teknistieteellinen () * kauppatieteellinen () − David Nazarian College * taiteet ja viestintä () − Mike Curb College Näiden lisäksi on erillinen Tseng College, joka on erikoistunut jatko-opiskelijoiden, kansainvälisten opiskelijoiden ja uransa keskivaiheilla olevien henkilöiden tutkintokoulutukseen. ==Urheilutoiminta== Yliopistolla on urheilujoukkue koripallossa.CSUN Matadors Viitattu 2.2.2016. Sen ohella kampuksella on monenlaista urheilutoimintaa: baseballia, jalkapalloa, yleisurheilua ja golfia. == Lähteet == == Aiheesta muualla == *http://www.csun.edu/ Luokka:Los Angelesin piirikunnan yliopistot ja korkeakoulut Luokka:Los Angeles
Aki Holopainen

Aki Holopainen (s. 1962) on helsinkiläisen yksityiskoulu Munkkiniemen yhteiskoulun neljäs rehtori, joka astui virkaan edellisen rehtori Jorma Rytkösen jäätyä eläkkeelle vuonna 1998. Holopainen on itsekin käynyt aikanaan Munkkiniemen yhteiskoulua ja päässyt sieltä ylioppilaaksi vuonna 1982 . Aki Holopainen aloitti historian ja yhteiskuntaopin opettajana Munkkiniemen yhteiskoulussa vuonna 1986 ja toimi siinä tehtävässä rehtoriksi valintaansa saakka. Munkkiniemen yhteiskoulun hallintoa on uudistettu Aki Holopaisen aikana ja iso uudistusprojekti oli vuosina 1999–2000 toteutettu koulurakennuksen uudenaikaistaminen ja laajennus, jonka yhteydessä rakennettiin muun muassa koko seutukuntaa palveleva liikuntahalli. Holopainen on ollut Yksityiskoulujen Liitto ry:n toiminnanjohtajana vuosina 1996–2005 ja puheenjohtajana vuodesta 2005. Helsingin yksityisoppikoulut ry:n eli HYRY:n hallituksen jäsen Aki Holopainen on ollut vuosina 2000-2003 ja puheenjohtaja vuodesta 2004. Holopainen toimii myös Munkkiniemen säätiön puheenjohtajana. Silloinen tasavallan presidentti Sauli Niinistö myönsi Holopaiselle kouluneuvoksen arvonimen joulukuussa 2014. == Lähteet == Luokka:Suomen koulujen rehtorit Luokka:Vuonna 1962 syntyneet Luokka:Elävät henkilöt
Gbolahan Salami

Gbolahan Salami (s. 15. huhtikuuta 1991 Lagos) on nigerialainen jalkapalloilija, joka edustaa Veikkausliigassa pelaavaa Kuopion Palloseuraa. Oikeajalkainen Salami on pelipaikaltaan hyökkääjä. Hän kuuluu myös Nigerian jalkapallomaajoukkueeseen. == Seurajoukkueura == Salami aloitti uransa Nigerian valioliigan Sunshine Starsissa, jota hän edusti vuodet 2007–2011. Vuonna 2011 hän kuului kuukauden eteläafrikkalaiseen Mamelodi Sundownsiin, mutta ei pelannut seurassa peliäkään. Elokuusta 2011 tammikuuhun 2012 Salami edusti Nigerian valioliigan Enyimba Internationalia. Vuodet 2012–2015 Salami pelasi saman sarjan Shooting Starsissa, voittaen sarjan maalikuninkuuden kaudella 2014–2015.http://www.mtv.fi/sport/jalkapallo/veikkausliiga/artikkeli/kups-tuo- veikkausliigaan-nuorten-mm-kisapelaajan/5717940 Alkuvuodesta 2015 Salami kävi lainalla Serbian Superliigan Punaisessa tähdessä, pelaamatta peliäkään. Maaliskuussa 2015 Salami siirtyi Nigerian valioliigan Warri Wolvesiin, pelaten siellä vuoden loppuun. Huhtikuussa 2015 Salami kävi Englannin valioliigan Aston Villan testissä, mutta siirto kaatui viisumiongelmiin. Helmikuussa 2016 Salami siirtyi Suomen Veikkausliigan Kuopion Palloseuraan. == Maajoukkueura == Salami pelasi Nigerian alle 20-vuotiaiden paidassa ikäluokan MM-kilpailuissa vuonna 2009 yhdessä ottelussa.https://archive.today/20160202140419/http://www.fifa.com/fifa- tournaments/players-coaches/people=306906/ Nigerian jalkapallomaajoukkueessa hän teki debyyttinsä tammikuussa 2014 ystävyysottelussa Etiopiaa vastaan.http://www.national-football- teams.com/player/54418/Gbolahan_Salami.html Avausmaali syntyi viikon päästä Malin verkkoon. == Saavutukset == Henkilökohtainen * Nigerian valioliigan paras maalintekijä: 2014–2015 == Lähteet == Luokka:Nigerialaiset jalkapalloilijat Luokka:Vuonna 1991 syntyneet Luokka:Elävät henkilöt
Livyatan melvillei

Livyatan melvillei on sukupuuttoon kuollut kaskelotinsukuinen valas, joka oli suunnilleen samankokoinen kuin nykyinen kaskelotti. Sen fossiilit on löydetty Perusta ja ne on ajoitettu mioseenikaudelle 12 - 13 miljoonaa vuotta sitten. Melbournesta Australiasta löydettiin vuonna 2016 eräs 30 senttiä pitkä kaskelotinsukuisen valaan hammas. Giant killer sperm whales once cruised Australia's waters (and we have a massive tooth to prove it) Valaan pituudeksi arvioitiin 18 metriä ja painoksi 40 tonnia. Löytö on noin viisi miljoonaa vuotta vanha ja valas oli läheistä sukua Livyatan melvilleille. Jotkut tutkijat uskovat sen olleen toinen Livyatan-laji. == Ulkonäkö ja koko == L. melvillei oli arviolta 13,5 - 17,5 metriä pitkä, eli suunnilleen samankokoinen kuin täysikasvuinen koiraskaskelotti.. L. melvillein kallo oli 3 metriä pitkä. Sillä oli myös toimivat hampaat kummissakin leuoissa toisin kuin nykyisellä kaskelotilla. Pelkästään eläimen hampaat olivat 36 senttimetriä pitkät. L. melvillei oli yksi suurimmista pedoista joka on tiedettävästi koskaan elänyt, ja sillä oli vahvempi purenta kuin millään muulla tunnetulla tetrapodilla. == Löytäminen == L. melvillein fossiilit löydettiin aavikolta Piscon muodostumasta Perusta. == Ravinto == L. melvillei oli aikansa huippusaalistaja Megalodonin lisäksi. Sen ruokavalioon kuuluivat luultavasti keskikokoiset hetulavalaat. == Lähteet == Luokka:Hammasvalaat Luokka:Esihistorialliset nisäkkäät
Love Like Hell!

Love Like Hell! on suomalaisen LAB-yhtyeen single, joka julkaistiin vuonna 2005. Kappale on mukana myös LABin vuoden 2005 albumilla Where Heaven Ends. == Kappaleet == # # # * When Heaven Gets Dirty -musiikkivideo == Aiheesta muualla == * Love Like Hell! discogs.com -sivustolla Luokka:Vuoden 2005 kappaleet Luokka:LAB:n kappaleet
’Til You’re Numb

__NOTOC__ ’Til You’re Numb on suomalaisen LAB-yhtyeen single, joka julkaistiin vuonna 1999. Kappale on mukana myös LABin vuoden 2000 esikoisalbumilla Porn Beautiful. == Kappaleet == === Vuoden 1999 painos === # # === Vuoden 2001 painos === # # # # == Aiheesta muualla == * ’Til You’re Numb discogs.com -sivustolla Luokka:Vuoden 1999 kappaleet Luokka:LAB:n kappaleet
Isn’t He Beautiful

__NOTOC__ Isn’t He Beautiful on suomalaisen LAB-yhtyeen single, joka julkaistiin helmikuussa 2000. Kappale on mukana myös LABin vuoden 2000 esikoisalbumilla Porn Beautiful. == Kappaleet == # == Aiheesta muualla == * Isn’t He Beautiful discogs.com -sivustolla Luokka:Vuoden 2000 kappaleet Luokka:LAB:n kappaleet
Kääriäinen (muusikko)

Kääriäinen (oik. Jari Kääriäinen) on Musta Paraati -yhtyeen syntetisaattorin soittaja. Hän on soittanut myös Hefty Load, The Public Reaction ja The Bodyguards -yhtyeissä. Hän soittaa myös Poverty Stinks -yhtyeen levyillä sekä Jari Loisan levyllä Kun muut ovat menneet ja on tuottanut mm. Pronssisen Pokaalin esikoisalbumin. Luokka:Suomalaiset kosketinsoittajat Luokka:Suomalaiset rockmuusikot
Saku (muusikko)

Sakari ”Saku” Hannu Paasiniemi on Musta Paraati -yhtyeen kitaristi. Hän soitti Neurovisio- ja Mannerheim -yhtyeissä ja on säveltänyt biisejä Maukka Perusjätkälle (mm. "Kallio" ja "Ankkurit ylös"). Luokka:Suomalaiset kitaristit Luokka:Suomalaiset rockmuusikot Luokka:Syntymävuosi puuttuu Luokka:Elävät henkilöt
Ykä (muusikko)

Yrjö ”Ykä” Sakari Knuuttila (s. 1963) on helsinkiläinen rumpali, joka tunnetaan parhaiten Musta Paraati -yhtyeen rumpalina. Knuuttila aloitti 1970-luvun lopulla Nolla Nolla Nolla -punkyhtyeessä. Vuonna 1981 Knuuttila perusti postpunkyhtye Mustan Paraatin aikaisemman bändinsä laulajan Joren kanssa. Knuuttila lähti yhtyeestä ennen Käärmeet-albumin äänitystä vuonna 1984 asepalveluksen ja korkeakouluopintojen takia ja 1980-luvun lopulta lähtien Knuuttila on vaikuttanut Shadowplay- ja PIM-yhtyeissä. ==Elokuvaroolit== *Paratiisin lapset (1994) - nimismies *Kiljusen herrasväen uudet seikkailut (1990) - tuubaa soittava mies ==Lähteet== *http://www.elonet.fi/fi/henkilo/236024 *http://www.discogs.com/artist/3609244-Yk%C3%A4-Knuuttila Luokka:Suomalaiset rockrumpalit Luokka:Vuonna 1963 syntyneet Luokka:Elävät henkilöt
Panda (muusikko)

Pasi ”Panda” Tapio Nikander (s. 1962) on helsinkiläinen basisti, säveltäjä, yrittäjä ja ELMU:n aktiivi. Panda on soittanut Pohjanoteeraus-punkyhtyeessä, Mustassa Paraatissa ja Keba-suomirockyhtyeen riveissä vuosina 1986–1987. Hän soitti bassoa Keban singleillä Nana ja Poikaressu. 1980-luvun alussa Panda tunnettiin Ruoholahden kulttuurikeskus Lepakon aktiivisena toimijana sekä yhtenä Bela Lugosi -klubin perustajista Christian Moustgaardin jälkeen. Panda oli vuonna 1981 luovuttamassa Keskiolut R-kioskeihin -adressia Mato Valtosen ja Martti Syrjän kanssa. ==Lähteet== *Bruun, Seppo; Lindfors, Jukka; Luoto, Santtu & Salo, Markku: Jee jee jee - suomalaisen rockin historia. WSOY, 1998. ISBN 951-0-22503-7. Luokka:Suomalaiset basistit Luokka:Suomalaiset rockmuusikot Luokka:Suomalaiset rockmusiikin säveltäjät Luokka:Suomalaiset yrittäjät Luokka:Vuonna 1962 syntyneet Luokka:Elävät henkilöt